《妻侄师如石同妇见过》
宋代·晁公溯

古人重生孙，欲为王父尸。
尔姑念尔祖，宰木今风悲。
不得见尔生，况当逆妇归。
我独贺乃翁，有妇能奉匜。
食上调滑甘，寒暖视其宜。
更致大夫食，乃翁喜可知。
还家勤五经，进德要及时。
他年悬旌节，门户增光辉。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。